ಪ್ರಶಾಂತ್ ನೀಲ್ ನಿರ್ದೇಶನದ ‘ಸಲಾರ್’ ಶೂಟಿಂಗ್ ನಲ್ಲಿ ಭರ್ಜರಿ ಹೊಡೆದಾಟ

ಕನ್ನಡಿಗ ಪ್ರಶಾಂತ್ ನೀಲ್ ನಿರ್ದೇಶನದ ಸಲಾರ್ ಸಿನಿಮಾದ ಶೂಟಿಂಗ್ ಮತ್ತೆ ಶುರುವಾಗಿದೆ. ಮಳೆ ಮತ್ತು ಇತರ ಕಾರಣಗಳಿಂದಾಗಿ ಒಂದು ವಾರಗಳ ಕಾಲ ಶೂಟಿಂಗ್ ನಿಂದ ಬಿಡುಗಡೆ ಪಡೆದುಕೊಂಡಿದ್ದ ಚಿತ್ರತಂಡ ಮತ್ತೆ ಈಗ ಚಿತ್ರೀಕರಣವನ್ನು ಆರಂಭಿಸಿದೆ. ಈ ಬಾರಿ ಆಕ್ಷನ್ ದೃಶ್ಯವೊಂದನ್ನು ಸೆರೆ ಹಿಡಿಯಲು ನಿರ್ದೇಶಕ ಪ್ರಶಾಂತ್ ನೀಲ್ ಪ್ಲ್ಯಾನ್ ಮಾಡಿದ್ದಾರೆ ಎನ್ನಲಾಗುತ್ತಿದೆ.

ಸಲಾರ್ ಸಿನಿಮಾದ ಬಹುತೇಕ ಶೂಟಿಂಗ್ ಮುಗಿಯುತ್ತಿದ್ದು, ಇದೀಗ ಸಾಹಸ ಸನ್ನಿವೇಶವನ್ನು ಚಿತ್ರೀಕರಣ ಮಾಡುತ್ತಿದ್ದಾರಂತೆ. ಇದೊಂದು ಪ್ರಮುಖ ಆಕ್ಷನ್ ಸನ್ನಿವೇಶ ಎನ್ನಲಾಗುತ್ತಿದೆ. ಈ ದೃಶ್ಯಕ್ಕಾಗಿ ಪ್ರಭಾಸ್ ಕೂಡ ಭರ್ಜರಿ ತಾಲೀಮು ಕೂಡ ನಡೆಸಿದ್ದಾರೆ ಎನ್ನಲಾಗುತ್ತಿದೆ. ಪಕ್ಕಾ ತಯಾರಿಯೊಂದಿಗೆ ಪ್ರಭಾಸ್ ಕ್ಯಾಮೆರಾ ಮುಂದೆ ನಿಂತಿದ್ದಾರೆ. ನಿನ್ನೆಯಿಂದ ಈ ಸನ್ನಿವೇಶವನ್ನು ಶೂಟ್ ಮಾಡುತ್ತಿದ್ದಾರಂತೆ ಪ್ರಶಾಂತ್ ನೀಲ್. ಇದನ್ನೂ ಓದಿ:ಸ್ಟಾರ್ ನಟನ ಜೊತೆ ಮದುವೆಯಾಗಲಿದ್ದಾರಾ ‘ಮೈನಾ’ ಹುಡುಗಿ ನಿತ್ಯಾ ಮೆನನ್?

ಪ್ರಶಾಂತ್ ನೀಲ್ ಅವರಿಗೆ ಇನ್ನೂ ಎರಡು ಚಿತ್ರಗಳ ಒತ್ತಡವಿರುವುದರಿಂದ ಈ ಸಿನಿಮಾವನ್ನು ಅಂದುಕೊಂಡ ವೇಳೆಗೆ ಮುಗಿಸಲೇಬೇಕಾಗಿದೆಯಂತೆ. ಹಾಗಾಗಿ ಪಕ್ಕಾ ಪ್ಲ್ಯಾನ್ ನೊಂದಿಗೆ ಚಿತ್ರೀಕರಣದಲ್ಲಿ ತೊಡಗಿಕೊಂಡಿದ್ದಾರಂತೆ. ಈ ಸಿನಿಮಾ ಮುಗಿಯುತ್ತಿದ್ದಂತೆಯೇ ಕೆಜಿಎಫ್ 3 ಮಾಡುವ ಪ್ಲ್ಯಾನ್ ಕೂಡ ಇದೆಯಂತೆ. ಆದರೆ, ಈ ನಡುವೆ ಜ್ಯೂನಿಯರ್ ಎನ್.ಟಿ. ಆರ್ ಗೂ ಸಿನಿಮಾ ಮಾಡಲು ಅವರು ಹೊರಟಿದ್ದಾರೆ. ಹಾಗಾಗಿ ಎರಡು ಸಿನಿಮಾದಲ್ಲಿ ಒಂದನ್ನು ಮುಂದಿನ ವರ್ಷ ಕೈಗೆತ್ತಿಕೊಳ್ಳುವ ಅನಿವಾರ್ಯತೆ ಅವರದ್ದು.